Diari Oficial de la Generalitat Valenciana


Sumari del DOGV 5327, del 18-08-2006 (2006/8201)

Edicte notificació sobre l'expedient OR-458/2005.
-------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8201


Organisme emissor
:   Conselleria de Sanitat

Tipus de document
:   Anunci

Edicte notificació sobre l'expedient OR-458/2005. [2006/8201]  
Davant de la impossibilitat de notificar de forma personal i directa a la indústria B.F. Kelly Fruits, SL., amb domicili en camí de la Sierra, ctra. N-340 (darrere de Petronol), km 31 a Cox (Alacant) la resolució del director general de Salut Pública de data 2 de desembre de 2005, recaiguda en l'expedient OR-458/2005 sobre denegació de l'autorització i inscripció en el Registre General Sanitari d'Aliments i en compliment del que disposa l'article 59.5 de la Llei 30/1992 de Règim Jurídic de les Administracions Públiques i del Procediment Administratiu Comú, procedix la publicació de la referida resolució.  
València, 22 de juny de 2006. El director general de Salut Pública: Manuel Escolano Puig.  
Vist l'expedient OR-458/2005 iniciat després de la sol·licitud d'autorització sanitària i inscripció en el R.G.SA.  
I vista l'acta d'inspecció núm. 0017357 i núm. 0017358 de data 26/08/2005 es comprova que el seu establiment presenta les deficiències següents:  
. Els lavabos no tenen aigua calenta, aixeta d'accionament no manual i mitjans higiènics per a eixugament de mans. Comuniquen directament amb la zona de manipulació.  
. No tenen llavamans dotats d'aigua freda i calenta pròxims als llocs de treball.  
. No tenen vestidors dotats d'armaris o taquilles.  
. Sòls de terratzo deteriorats amb clavills i forats que impedixen una correcta neteja i desinfecció.  
. Les parets presenten taulellets trencats i deixen superfícies de difícil neteja i desinfecció.  
. Els tubs fluorescents no tenen protecció antiruptura.  
. No disposen d'una instal·lació per a la neteja i desinfecció d'envasos, cosa que es fa al carrer.  
. No disposen d'un programa de desinsectació i desratització.  
. No disposen d'un programa de formació del personal manipulador.  
S'incomplix el que establix el capítol I, punts 3, 4 i 9, el capítol II punts 1 a), 1 b), 1 c); punt 2, capítol IX, punt 3 i capítol X de l'annex del Reial Decret 2207/1995, de 28 de desembre, pel qual s'establixen les normes d'higiene relatives als productes alimentaris.  
Davant d'estos fets s'apliquen els següents fonaments de dret:  
1r) La competència d'esta Direcció General té el seu suport legal en l'article 9 del Decret 26/2005, de 4 de febrer, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Sanitat.  
2n) El RD 1712/1991 de 29 de novembre sobre el Registre General Sanitari d'Aliments.  
3r) La legislació alimentària especificada més amunt que és d'aplicació en este cas.  
Vistos els preceptes legals citats i la resta de generals que s'apliquen, resolc en data 02/12/2005, denegar l'autorització de funcionament i inscripció en el Registre General Sanitari d'Aliments.  
Contra este acte, podrà interposar-se recurs d'alçada davant del subsecretari de la Conselleria de Sanitat, en el termini d'un mes a comptar de l'endemà a la recepció de la notificació de la present resolució, de conformitat amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
El director general de Salut Pública: Manuel Escolano Puig.  
Conselleria de Sanidad